ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী লোকসভাকে আশ্বস্ত করে বলেছেন সিএএ – এর ফলে কোনও ভারতীয়র নাগরিকের সমস্যা হবে না
নয়াদিল্লি, ০৬ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী রাষ্ট্রপতির অভিভাষণের ধন্যবাদসূচক প্রস্তাবের জবাব দেন।
নাগরিকত্ব সংশোধনী আইনের বিষয়ে বিশদে বলার সময় প্রধানমন্ত্রী সদনকে আশ্বস্ত করে বলেন, ভারতের কোনও নাগরিক এর দ্বারা প্রভাবিত হবেন না।
প্রধানমন্ত্রী তাঁর ভাষণে বলেন, পূর্ববর্তী সরকারগুলির চিন্তাধারার সঙ্গে সাযুজ্য বজায় রাখা হয়েছে।
শ্রী নরেন্দ্র মোদী ভারতের প্রথম প্রধানমন্ত্রী পণ্ডিত জওহরলাল নেহরু’কে উদ্ধৃত করে বলেন, প্রয়োজনে প্রতিবেশী রাষ্ট্রগুলির সংখ্যালঘুদের সুরক্ষা দিতে হলে আইনটির সংশোধন করা যেতে পারে।
প্রধানমন্ত্রী বলেন, কয়েকটি রাজনৈতিক দল ভারতের বৈচিত্র্যের বিষয়ে পাকিস্তানের এজেন্ডাকে বাস্তবায়িত করতে চায়। তিনি লোকসভাকে আশ্বস্ত করে বলেন, সিএএ ভারতের কোনও নাগরিকের কাছে সমস্যার কারণ হবে না।
“আমি স্পষ্ট করে বলতে চাই, সিএএ বাস্তবায়নের কারণে ভারতের যে কোনও নাগরিকের, সে তিনি যে বিশ্বাসের বা ধর্মেরই হন না কেন - সমস্যা হবে না”।
CG/CB/SB
(Visitor Counter : 144
উপ-রাষ্ট্রপতিরসচিবালয়
সমাজের পিছিয়ে পড়া শ্রেণীর প্রতি করুণা এবং সহমর্মিতার সঙ্গে চিকিৎসা পরিষেবা প্রদানের আহ্বান জানালেন উপ-রাষ্ট্রপতি
নয়াদিল্লি, ২৫ এপ্রিল, ২০১৯
সমাজের পিছিয়ে পড়ার শ্রেণীর মানুষের প্রতি সেবা এবং সহমর্মিতার সঙ্গে তাঁদের চিকিৎসা পরিষেবা প্রদানের জন্য তরুণ চিকিৎসক ও চিকিৎসা ক্ষেত্রের সঙ্গে যুক্ত পেশাদারদের সুস্পষ্ট বার্তা দিলেন উপ-রাষ্ট্রপতি শ্রী এম ভেঙ্কাইয়া নাইডু। তিনি চিকিৎসা পেশাকে অর্থ উপার্জনের পন্থা হিসেবে না দেখে সাধারণ মানুষের সেবার জন্য ‘মিশন’ হিসেবে বিবেচনা করার কথা বলেন।
শ্রী নাইডু আজ কর্ণাটকের বেলগাভিতে কেএলই ডিম্ড বিশ্ববিদ্যালয়ের নবম সমাবর্তন অনুষ্ঠানে ভাষণ দিচ্ছিলেন। সমাজের শেষ প্রান্তে থাকা দরিদ্র মানুষটির কাছে উচ্চমানের চিকিৎসা পরিষেবা পৌঁছে দিতে সদ্য ডিগ্রিধারী তরুণ চিকিৎসা পেশাদারদের তিনি আহ্বান জানান।
স্বাস্থ্য পরিচর্যার খরচের ক্রমাগত বৃদ্ধিতে উদ্বেগ প্রকাশ করে উপ-রাষ্ট্রপতি বলেন, চিকিৎসা পরীক্ষার সর্বাধুনিক সুযোগ-সুবিধা এবং এ ধরণের পরীক্ষানিরীক্ষার কাজে ব্যবহৃত সরঞ্জামের অপ্রতুলতার দরুণ জনসংখ্যার একটি বড় অংশ এখনও সর্বাধুনিক চিকিৎসা পরিষেবা থেকে বঞ্চিতই রয়েছেন। এমনকি, দুরারোগ্য ক্যান্সার ও হৃদরোগের চিকিৎসার সুযোগও সঠিক সময়ে এঁদের কাছে পৌঁছয়না বলে শ্রী নাইডু অভিমত প্রকাশ করেন।
স্বাস্থ্য পরিচর্যা পরিষেবাকে কেবল সুলভ করলেই হবে না, সেইসঙ্গে সাধারণ মানুষের কাছে সহজেই পৌঁছে দেওয়ার বিষয়টিও সুনিশ্চিত করতে হবে বলে অভিমত প্রকাশ করে উপ-রাষ্ট্রপতি গ্রামাঞ্চলে সর্বাধুনিক স্বাস্থ্য পরিষেবা প্রদানে সরকারি-বেসরকারি অংশীদারিত্বের মাধ্যমে সুলভে চিকিৎসা পরিষেবা পৌঁছে দিতে বেসরকারি সংস্থাগুলিকে সরকারের সঙ্গে একযোগে কাজ করার আহ্বান জানান।
গ্রামাঞ্চলে স্বাস্থ্য পরিষেবা প্রদানে সরকার প্রাথমিক চিকিৎসা পরিষেবার সুযোগ-সুবিধা গড়ে তুলছে বলে জানিয়ে শ্রী নাইডু বলেন, বেসরকারি সংস্থাগুলিকেও সুলভে চিকিৎসা সংক্রান্ত পরীক্ষানিরীক্ষা ও সুযোগ-সুবিধা প্রদানে এগিয়ে আসতে হবে বলে অভিমত প্রকাশ করেন।
অলস জীবনযাপনের দরুণ ভারতে ক্রমবর্ধমান অসংক্রামক রোগ-ব্যাধি প্রসঙ্গে উপ-রাষ্ট্রপতি বলেন, এর পিছনে রয়েছে সুষম আহারের প্রতি অনীহা, মদ ও তামাকজাত সামগ্রী সেবন প্রভৃতি। স্বাভাবিকভাবেই এ ধরণের কু-অভ্যাসের ফলে দেশে মানুষের মধ্যে স্থুলতা, উচ্চ রক্তচাপ, হৃদরোগ, মধুমেহ ও স্ট্রোকের মতো অসুখের প্রকোপ বাড়ছে।
এ ধরণের অসুখের প্রকোপ রুখতে শ্রী নাইডু চিকিৎসা ক্ষেত্রের সঙ্গে যুক্ত সংশ্লিষ্ট সকলের প্রতি সচেতনতা তৈরির ওপর জোর দেন। তিনি বলেন, আধুনিক জীবনশৈলী ও অস্বাস্থ্যকর খাবারের ফলে যে জটিল সমস্যার উদ্ভব হচ্ছে, সে সম্পর্কে বিশেষ করে যুব সম্প্রদায়কে সচেতন করে তুলতে হবে।
চিকিৎসক ও রোগীর সম্পর্কের আন্তরিকতায় ক্রমবর্ধমান ক্ষয়িষ্ণুতার প্রেক্ষিতে শ্রী নাইডু বলেন, চিকিৎসকরা রোগীদের সঙ্গে যথাযথ যোগাযোগ গড়ে তোলার প্রতি যেমন গুরুত্ব দেন না, তেমনই তাঁদের কর্তব্যও কেবল যান্ত্রিক হয়ে উঠছে। রোগীদের সঙ্গে চিকিৎসকদের যথাযথ যোগাযোগ ও সম্পর্ক গড়ে তোলার গুরুত্বের প্রয়োজনীয়তার ওপরও শ্রী নাইডু জোর দেন।
জনগণের ক্ষমতায়নে শিক্ষাই মূল হাতিয়ার বলে মন্তব্য করে উপ-রাষ্ট্রপতি বলেন, সরকারের প্রয়াসগুলির সঙ্গে সঙ্গতি বজায় রেখে কেএলই বিশ্ববিদ্যালয়ের মতো উচ্চশিক্ষা প্রতিষ্ঠানগুলিকেও গ্রামাঞ্চলে সুলভে গুণগত মানের শিক্ষা প্রদানে এগিয়ে আসতে হবে। চিকিৎসা পাঠ্যক্রমে তিনি মানবিকতা, যোগাযোগ-দক্ষতা ও বায়ো-এথিক্সের মতো মূল তত্ত্বগুলিকে সামিল করার পরামর্শ দেন।
অনুষ্ঠানে কেএলই ডিম্ড বিশ্ববিদ্যালয়ের আচার্য এবং রাজ্যসভার সদস্য ডঃ প্রভাকর কোর, উপাচার্য ডঃ বিবেক এ সাউজি, পরিচালন পর্ষদের একাধিক সদস্য, অধ্যাপক ও অধ্যাপিকা সহ বহু বিশিষ্ট ব্যক্তি উপস্থিত ছিলেন।
CG/BD/DM
(Visitor Counter : 125
প্রতিরক্ষামন্ত্রক
ভারত ও মার্কিন যুক্তরাষ্ট্র মানববিহীন মহাকাশ যান প্রকল্পে চুক্তি স্বাক্ষর করেছে
নয়াদিল্লি, ০৩ সেপ্টেম্বর, ২০২১
ভারতের প্রতিরক্ষা মন্ত্রক ও মার্কিন যুক্তরাষ্ট্রের প্রতিরক্ষা দপ্তর প্রতিরক্ষা প্রযুক্তি ও বাণিজ্যিক উদ্যোগ  ক্ষেত্রে গঠিত বিমান চলাচল ব্যবস্থাপনায় যৌথ কার্যকরি গোষ্ঠীর আওতায় এয়ার লঞ্চ আনম্যানড এরিয়াল ভেহিকেলস  বা মানববিহীন মহাকাশ যান– এর জন্য একটি প্রকল্প চুক্তি স্বাক্ষর করেছে। এই প্রকল্প চুক্তি অনুযায়ী ভারতের প্রতিরক্ষা মন্ত্রক ও মার্কিন যুক্তরাষ্ট্রের প্রতিরক্ষা দপ্তর এএলইউএভি’র জন্য গবেষণা উন্নয়ন, পরীক্ষা ও মূল্যায়নের কাজ করবে। এর ফলে, প্রতিরক্ষা ক্ষেত্রে সরঞ্জামগুলির বিকাশ সহ দুই দেশের মধ্যে প্রযুক্তি সহযোগিতাও বৃদ্ধি পাবে। এতে ভারত ও মার্কিন সামরিক বাহিনীর ভবিষ্যৎ প্রযুক্তি ক্ষেত্রে একাধিক সুযোগ সৃষ্টি হবে। ডিটিটিআই – এর আওতায় স্থল, নৌ, বিমান ও পণ্যবাহী বিমানের প্রযুক্তির ওপর বিশেষ জোর দেওয়া হয়েছে।পাশাপাশি এই প্রকল্প চুক্তিতে ভারতীয় বিমান বাহিনীর আওতাধীন বিমান বাহিনী গবেষণা পরীক্ষাগার এবং প্রতিরক্ষা গবেষণা ও উন্নয়ন সংস্থার মধ্যে সমন্বয় বজায় রেখে এএলইউএভি ক্ষেত্রের বিকাশ সাধনে একাধিক কর্মকান্ড পরিচালিত হবে।
CG/SS/SB
(Visitor Counter : 161
প্রতিরক্ষামন্ত্রক
কোভিড-১৯ সংক্রমণ বৃদ্ধির বিরুদ্ধে লড়াই-এ অসামরিক প্রশাসনকে প্রতিরক্ষা মন্ত্রকের রাষ্ট্রায়ত্ত সংস্থা ও ওএফবির সহায়তা
নতুনদিল্লি, ২৫শে এপ্রিল, ২০২১
সম্প্রতি কোভিড-১৯ সংক্রমণ গোটা দেশে ব্যাপক হারে বৃদ্ধি পাওয়ায় রাজ্য সরকার/ অসামরিক প্রশাসন যে লড়াই চালাচ্ছে তাতে সাহায্যের জন্য এগিয়ে এসেছে প্রতিরক্ষা ক্ষেত্রের রাষ্ট্রায়ত্ত সংস্থাগুলি  এবং অর্ডন্যান্স ফ্যাক্টরি বোর্ড । সম্প্রতি প্রতিরক্ষা মন্ত্রী রাজনাথ সিং পর্যালোচনা বৈঠকে নির্দেশ দিয়েছেন সঙ্কটের এই সময়ে সংস্থাগুলিকে নিজ নিজ সম্পদের মাধ্যমে রাজ্য সরকারগুলিকে সাহায্য করতে হবে।
কর্ণাটকের বেঙ্গালুরুতে হিন্দুস্তান এরোনেটিক্স লিমিটেড  ১৮০ শয্যার একটি কোভিড কেয়ার সেন্টার গড়ে তুলেছে। এখানে আইসিইউ, অক্সিজেন, ভেন্টিলেটরের ব্যবস্থাও রয়েছে। কর্পোরেট সামাজিক দায়বদ্ধতার আওতায় এই সংস্থা বেঙ্গালুরুতে ২৫০ শয্যার আরেকটি এ ধরণের কেন্দ্র গড়ে তুলেছে এবং সেটি পুরসভাকে পরিচালনার জন্য দেওয়া হয়েছে। ডিপিএসইউ ওডিশার কোরাপুটে ৭০ শয্যার ও মহারাষ্ট্রের নাসিকে ৪০ শয্যার হাসপাতালে চালু করেছে। উত্তর প্রদেশের লক্ষ্ণৌতে হ্যাল একটি ২৫০ শয্যার কোভিড কেয়ার কেন্দ্র গড়ে তুলছে, যা মে মাসের গোড়া থেকে কাজ শুরু করতে পারবে। এছাড়াও বেঙ্গালুরু এবং লক্ষ্ণৌতে হ্যাল অক্সিজেন এবং ভেন্টিলেটরের ব্যবস্থা করবার সিদ্ধান্ত নিয়েছে।
মহারাষ্ট্র, পশ্চিমবঙ্গ, উত্তর প্রদেশ, তামিলনাডু, তেলেঙ্গনা, ওডিশা ও উত্তরাখন্ডে ২৫টি জায়গায় ওএফবি অক্সিজেনের সুবিধাযুক্ত শয্যা সহ কোভিড কেয়ার পরিষেবার ব্যবস্থা করেছে। এই সংস্থার হাসপাতালে ১৪০৫টি শয্যার মধ্যে প্রায় ৬০%౼ ৮১৩টি শয্যা এখন কোভিড রোগীদের জন্য বরাদ্দ করা হয়েছে। মহারাষ্ট্রের পুণে, অম্বরনাথ, নাগপুর, ভান্ডারা, চান্দা, বরনগাও ও ভুসাওয়াল এবং পশ্চিমবঙ্গের ইছাপুর ও কলকাতায় এই সুবিধে সাধারণ মানুষকে দেওয়া হচ্ছে। এ ছাড়াও উত্তরপ্রদেশে কানপুরে , শাহজাহানপুরে  ও মুরাদনগরে  ; মধ্যপ্রদেশের ইটারসি ও কাটনিতে ১টি করে তামিলনাডুর আভাড়ি, অরুভাঙ্কারু ও তিরুচিরাপল্লিতে ১টি করে ; তেলেঙ্গনার মেডক, উত্তরাখন্ডের দেহরাদুন ও ওডিশার বাদমলে ১টি করে কোভিড কেন্দ্রের ব্যবস্থা করেছে ওএফবি।
ভারত ডায়নামিক্স লিমিটেড, বিইএমএল লিমিটেড, হ্যাল, মাজগাও ডক শিপবিল্ডারস লিমিটেড, গার্ডেন রিচ শিপবিল্ডার্স এন্ড ইঞ্জিনিয়ারিং লিমিটেড ও মিধানির মত প্রতিরক্ষা মন্ত্রকের অধীনে থাকা রাষ্ট্রায়ত্ত সংস্থাগুলি কর্পোরেট সামাজিক দায়বদ্ধতার আওতায় স্থানীয় সরকারী হাসপাতালগুলিতে অক্সিজেন সরবরাহ করতে উদ্যোগী হয়েছে।
SDG/CB/
(Visitor Counter : 116
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রীর দিল্লীর আইন-শৃঙ্খলা জনিত পরিস্হিতির পর্যালোচনা
নয়াদিল্লী, ২৮ ফেব্রুয়ারি, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ দিল্লীর উত্তরপূর্ব অঞ্চলে সাম্প্রতিক অশান্তির ঘটনার প্রেক্ষিতে এক বৈঠকে রাজধানীর আইন শৃঙ্খলা পরিস্হিতি পর্যালোচনা করেন। এই বৈঠকে কেন্দ্রীয় স্বরাষ্ট্র সচিব, দিল্লীর পুলিশ কমিশনার এবং দিল্লী পুলিশের আইন-শৃঙ্খলার দায়িত্বে থাকা বিশেষ পুলিশ কমিশনার উপস্হিত ছিলেন।
শ্রী শাহ নাগরিকদের কাছে কোনো গুজবে প্রভাবিত না হওয়ার আবেদন জানিয়েছেন। সাম্প্রদায়িক উত্তেজনা সৃষ্টির উদ্দেশ্যে যেসমস্ত গোষ্ঠী এবং দুষ্কৃতিরা চেষ্টা চালাচ্ছে, তাদের ফাঁদে নাগরিকরা যেন না পড়েন সে ব্যাপারে তিনি সকলকে সতর্ক থাকতে বলেন। দিল্লীর ২০৩টি থানার মধ্যে মাত্র ১২টি থানা এলাকা এই অশান্তির দরুণ প্রভাবিত হয়েছে। জাতীয় রাজধানীর বাকি অংশে পরিস্হিতি স্বাভাবিক এবং সাম্প্রদায়িক সম্প্রীতি বজায় রয়েছে। দিল্লী পুলিশ জাতি, ধর্ম নির্বিশেষে নিরাপত্তা নিশ্চিত করতে দায়বদ্ধ বলে শ্রী শাহ উল্লেখ করেন।
এই পর্যালোচনা বৈঠকের গুরুত্বপূর্ণ দিকগুলি :
দিল্লীর উত্তরপূর্ব জেলার অশান্ত এলাকাগুলিতে নতুন করে কোনো বড় ঘটনার খবর পাওয়া যায়নি। আজ পরিস্হিতির উন্নতি হওয়ায় ১০ ঘন্টার জন্য ১৪৪ ধারা শিথিল করা হয়েছে। দাঙ্গা, প্রাণহানি, সম্পত্তিহানির ঘটনায় ইতিমধ্যেই ৪৮টি এফআইআর দায়ের করা হয়েছে। পুলিশ ৫১৪ জন সন্দেহভাজনকে জিজ্ঞাসাবাদের জন্য আটক/গ্রেফতার করেছে। তদন্ত চালানোর সময় আরো অনেককে গ্রেফতার করার সম্ভাবনা রয়েছে।
দিল্লী পুলিশ, গুরুতর অপরাধগুলির তদন্তে দুটি বিশেষ তদন্তকারী দল গঠন করেছে। ২৪ ফেব্রুয়ারি থেকে উত্তরপূর্ব দিল্লীর অশান্ত অঞ্চলে প্রায় ৭ হাজার আধা-সামরিক বাহিনীর জওয়ান মোতায়েন করা হয়েছে। এছাড়া দিল্লী পুলিশ তিন জন বিশেষ পুলিশ কমিশনার, ৬ জন যুগ্ম কমিশনার, ১ জন অতিরিক্ত কমিশনার, ২২ জন ডিসিপি, ২০ জন এসিপি, ৬০ জন ইন্সপেক্টর, ১২শো অন্যান্য পদাধিকারী এবং ২০০ মহিলা পুলিশকে পরিস্হিতি স্বাভাবিক করার কাজে নিয়োগ করেছে। এঁরা সকলে দিল্লীর পুলিশ কমিশনারের অধীনে কাজ করছেন।
২৪ ফেব্রুয়ারি থেকে শুরু হওয়া এই মর্মান্তিক ঘটনায় এ পর্যন্ত ৩৫ জন প্রাণ হারিয়েছেন। পরিস্হিতি আস্তে আস্তে স্বাভাবিক হচ্ছে। নাগরিকদের কোনো প্ররোচনায় প্রভাবিত না হবার অনুরোধ জানানো হচ্ছে। দিল্লী পুলিশ ২৪ ঘন্টার দুটি হেল্পলাইন নম্বরের ব্যবস্হা করেছে। এগুলি হল- ২২৮২৯৩৩৪ এবং ২২৮২৯৩৩৫। কোথাও নাশকতার কোনো খবর পেলে অথবা কোনো অস্বাভাবিক পরিস্হিতির সৃষ্টি হলে এই নম্বরে পুলিশের সাথে যোগাযোগ করতে হবে।
আইন-শৃঙ্খলা স্বাভাবিক করতে গিয়ে দুজন নিরাপত্তা আধিকারিক শহীদ হয়েছেন। এছাড়া ৭০ জন পুলিশ কর্মী এবং পদস্হ আধিকারিক এই দুর্ভাগ্যজনক ঘটনায় আহত হয়েছেন। তাঁদের চিকিৎসার জন্য যথাযথ ব্যবস্হা করা হয়েছে।
সমাজের বিভিন্ন স্তরের মানুষের মধ্যে আস্হা অর্জনের জন্য দিল্লী পুলিশ শান্তি কমিটির বৈঠকের আয়োজন করেছে। পরিস্হিতি স্বাভাবিক না হওয়া পর্যন্ত সাম্প্রদায়িক সম্প্রীতির উন্নতির লক্ষ্যে এই বৈঠক অনুষ্ঠিত হবে। ইতিমধ্যে দিল্লীর বিভিন্ন জেলায় শান্তি কমিটির বৈঠক হয়েছে। আবাসিক কল্যাণ সমিতি এবং বাজার কল্যাণ সমিতিগুলি বিভিন্ন জায়গায় বৈঠক ডেকেছে। এই আলোচনাগুলিতে সুশীল সমাজ এবং কংগ্রেস, আপ, বিজেপি সহ বিভিন্ন রাজনৈতিক দলের প্রতিনিধিরা যোগ দিয়েছেন।
পূর্ব দিল্লী পুর-নিগম রাস্তা পরিষ্কার করার জন্য নানা উদ্যোগ গ্রহণ করেছে। ক্ষতিগ্রস্হ এলাকাগুলিতে সরকারি সম্পত্তিগুলির মেরামতির কাজ চলছে। অন্যান্য নাগরিক পরিষেবাগুলিকে পুনরায় চালু করার জন্য যথাযথ উদ্যোগ নেওয়া হয়েছে। মহাসড়কে এবং সংযোগকারী রাস্তাগুলিতে যান চলাচল স্বাভাবিক হয়ে আসছে।
CG/CB/NS
(Visitor Counter : 148
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৮ এপ্রিল, ২০২২
দেশ জুড়ে টিকাকরণ অভিযানে এ পর্যন্ত ১৮৫ কোটি ৩৮ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ১১ হাজার ৪৯২।
সুস্পষ্টভাবে করোনায় আক্রান্তের হার ০.০৩ শতাংশ।
জাতীয় স্তরে সুস্থতার হার বর্তমানে ৯৮.৭৬ শতাংশ।
গত ২৪ ঘণ্টায় সুস্থ হয়েছেন ১ হাজার ২১৩ জন। মোট সুস্থতার সংখ্যা ৪ কোটি ২৫ লক্ষ ২।
সারা দেশে গত ২৪ ঘণ্টায় নতুন করে আক্রান্ত ১ হাজার ১০৯ জন।
দৈনিক-ভিত্তিতে আক্রান্তের হার ০.২৪ শতাংশ।
সাপ্তাহিক-ভিত্তিতে আক্রান্তের হার ০.২৩ শতাংশ।
এখনও পর্যন্ত নমুনা পরীক্ষা হয়েছে ৭৯ কোটি ২৯ লক্ষ; গত ২৪ ঘণ্টায় ৪ লক্ষ ৫৩ হাজার ৫৮২টি নমুনা পরীক্ষা হয়েছে।
CG/BD/SB
(
বিজ্ঞানওপ্রযুক্তিমন্ত্রক
জাতীয় বিজ্ঞান দিবস
নয়াদিল্লি, ১৬ মার্চ, ২০২২
জাতীয় বিজ্ঞান দিবস ২০২২ – এর মূল ভাবনা ছিল এক স্থিতিশীল ভবিষ্যতের জন্য বিজ্ঞান ও প্রযুক্তি ক্ষেত্রে সমন্বয়মূলক প্রয়াস। নতুন দিল্লির বিজ্ঞান ভবনে গত ২৮শে ফেব্রুয়ারি জাতীয় বিজ্ঞান দিবসের অনুষ্ঠানের আয়োজন করা হয়। স্থিতিশীল ভবিষ্যতের জন্য বিজ্ঞান সম্পর্কিত বিভিন্ন বিষয়ে জনসচেতনতা গড়ে তুলতেই এ ধরনের উদ্যোগ গ্রহণ করা হয়েছে। বিজ্ঞান দিবসের অনুষ্ঠানে মূল ভাবনা নিয়ে বক্তব্য রাখেন সিএসআইআর – আইজিআইবি প্রতিষ্ঠানের অধিকর্তা ডঃ অনুরাগ আগরওয়াল। এই অনুষ্ঠানে বিজ্ঞান ও প্রযুক্তির বিভিন্ন ক্ষেত্র, যেমন – যোগাযোগ ও বিজ্ঞানকে জনপ্রিয় করে তোলা, গবেষণাধর্মী লেখার দক্ষতা প্রভৃতি ক্ষেত্রে পুরস্কার প্রদান করা হয়। জাতীয় বিজ্ঞান ও প্রযুক্তি যোগাযোগ পরিষদ প্রধান সংস্থা হিসাবে জাতীয় বিজ্ঞান দিবস উদযাপন অনুষ্ঠানের আয়োজনে সাহায্য করে। এই উপলক্ষে সারা দেশে একাধিক কর্মসূচির আয়োজন করা হয়।
বিজ্ঞান সর্বত্র পুজ্যতে – শীর্ষক বিষয়ে জাতীয় স্তরে যে বিজ্ঞান সপ্তাহ উদযাপনের আয়োজন করা হয়, তা জাতীয় বিজ্ঞান দিবস উদযাপনের মধ্য দিয়ে শেষ হয়। সপ্তাহব্যাপী এ ধরনের কর্মসূচিতে একাধিক দপ্তর ও প্রতিষ্ঠান অংশগ্রহণ করে।
দেশের ৭৫টি জায়গায় জাতীয় বিজ্ঞান দিবস উপলক্ষে একাধিক কর্মসূচির আয়োজন করা হয়। পশ্চিমবঙ্গে কলকাতা সহ বর্ধমান, দুর্গাপুর, জলপাইগুড়ি, মেদিনীপুর, পুরুলিয়া, শিলিগুড়িতেও জাতীয় বিজ্ঞান দিবস উপলক্ষে অনুষ্ঠান আয়োজিত হয়। ন্যাশনাল বুক ট্রাস্ট এবং ফেডারেশন অফ ইন্ডিয়ান পাবলিসার্সের সহযোগিতায় নতুন দিল্লিতে জাতীয় স্তরের একটি বিজ্ঞান প্রদর্শনীর আয়োজন করা হয়।
লোকসভায় আজ এক লিখিত জবাবে একথা জানান বিজ্ঞান ও প্রযুক্তি প্রতিমন্ত্রী ডাঃ জিতেন্দ্র সিং।
CG/BD/SB
(Visitor Counter : 78
স্বাস্থ্যওপরিবারকল্যাণমন্ত্রক
আয়ুষ্মান ভারত ডিজিটাল মিশনের আওতায় স্বাস্থ্য পেশাদার নিবন্ধিকরণে নার্স মডিউল চালু করল জাতীয় স্বাস্থ্য কর্তৃপক্ষ
নতুন দিল্লি, ২৭ এপ্রিল, ২০২২
জাতীয় স্বাস্থ্য কর্তৃপক্ষ আয়ুষ্মান ভারত ডিজিটাল মিশনের আওতায় স্বাস্থ্য পেশাদার নিবন্ধিকরণে নার্সদের জন্য মডিউল চালু করল। মেডিসিনের বিভিন্ন শাখার চিকিৎসকদের জন্য ইতিমধ্যেই স্বাস্থ্য পেশাদার নিবন্ধিকরণে মডিউল রয়েছে, এখন এর সঙ্গে নার্সরাও অন্তর্ভুক্ত হলেন। নিবন্ধিকরণের জন্য আবেদনগুলি সংশ্লিষ্ট কাউন্সিল যাচাই করবে। আগামী দিনে জাতীয় স্বাস্থ্য কর্তৃপক্ষ প্যারা মেডিকেল, তৃণমূল স্তরের স্বাস্থ্য কর্মী , মেডিকেল সাপোর্ট স্টাফ, স্বাস্থ্য পরিষেবার সঙ্গে যুক্ত অন্য পেশাদারদের জন্যও এমন নিবন্ধিকরণের কথা ভাবছে।
স্বাস্থ্য পেশাদার নিবন্ধিকরণ হল আধুনিক ও প্রথাগত, সব শাখার চিকিৎসা পরিষেবাদানকারীদের একটি সার্বিক তথ্য ভাণ্ডার। এটি আয়ুষ্মান ভারত ডিজিটাল ভারত মিশনের একটি প্রধান ভিত্তি। এর মাধ্যমে স্বাস্থ্যসেবা পেশাদাররা ভারতের ডিজিটাল স্বাস্থ্য ব্যবস্থাপনায় প্রবেশ করে রোগীদের সঙ্গে সংযোগ স্থাপন করতে পারেন এবং রোগীদের কাছে স্বাস্থ্য পরিষেবা পৌঁছে দিতে পারেন। এই নিবন্ধিকরণের সুবিধা হল অনন্য ও বিশ্বাসযোগ্য পরিচয়, অনলাইন উপস্থিতি এবং টেলিচিকিৎসা ও অন্য সংযুক্ত পরিষেবাগুলির সঙ্গে সংযোগসাধন।
একজন স্বাস্থ্য পেশাদার তার আধার কার্ড বা ড্রাইভিং লাইসেন্স ব্যবহার করে এই ওয়েবসাইটে নিজেকে নিবন্ধিত করতে পারেন - https://hpr.abdm.gov.in/
জাতীয় স্বাস্থ্য কর্তৃপক্ষ হল ভারত সকারের একটি শীর্ষ সংস্থা, যেটি সরকারের বিভিন্ন মন্ত্রক/ দপ্তর, রাজ্য সরকার এবং বেসকারি ক্ষেত্রের সংস্থাগুলির সঙ্গে সমন্বয়সাধন করে আয়ুষ্মান ভারত ডিজিটাল মিশনের রূপায়ণে নেতৃত্ব দেয়। এটি ডিজিটাল হাইওয়ের মাধ্যমে স্বাস্থ্য পরিষেবা ক্ষেত্রের সঙ্গে সংযুক্ত বিভিন্ন পক্ষের মধ্যে থাকা দূরত্বের সেতুবন্ধন করে। আয়ুষ্মান ভারত ডিজিটাল মিশনের আওতায় বিস্তৃত তথ্য ও পরিকাঠামো পরিষেবাকে কাজে লাগিয়ে একটি অনলাইন ডিজিটাল প্ল্যাটফর্ম গড়ে তোলা হবে, যেখানে স্বাস্থ্য সম্পর্কিত ব্যক্তিগত তথ্যের গোপনীয়তা সুনিশ্চিত থাকবে। এছাড়া জাতীয় স্বাস্থ্য কর্তৃপক্ষ, আয়ুষ্মান ভারত-প্রধানমন্ত্রী জন আরোগ্য যোজনার মতো অগ্রণী প্রকল্প রূপায়ণের দায়িত্বেও রয়েছে।
CG/SD/SKD/
(Visitor Counter : 117
প্রতিরক্ষামন্ত্রক
মিলিটারি নার্সিং ক্যাডেটদের কর্মনিযুক্তি অনুষ্ঠান
কলকাতা, ২৮ ডিসেম্বর, ২০১৮
সেনাবাহিনীর পূর্বাঞ্চলীয় কমান্ডের হাসপাতালে শুক্রবার  নার্সিং কলেজ থেকে ২৫ জন নার্সিং ক্যাডেট আনুষ্ঠানিকভাবে সেবায় নিযুক্ত হলেন। নার্সিং ক্যাডেটদের সেনাবাহিনীতে কর্মক্ষেত্রে প্রবেশের এই প্রদীপ প্রজ্জ্বলন অনুষ্ঠানে মেজর জেনারেল সঞ্জয় কাপুর উপস্থিত ছিলেন। এছাড়া, কমান্ড্যান্ট মেজর জেনারেল সুনীল কান্ত, ডেপুটি কমান্ড্যান্ট ব্রিগেডিয়ার এস হসনৈন, ব্রিগেডিয়ার জে এস সবরওয়াল ও অন্যান্য বিশিষ্ট ব্যক্তিরা উপস্থিত ছিলেন।
একজন নার্সিং প্রশিক্ষার্থীর জীবনে প্রদীপ প্রজ্জ্বলন অনুষ্ঠান খুবই গুরুত্বপূর্ণ। এই অনুষ্ঠান, তাঁদের প্রারম্ভিক পর্যায়ের তিন মাসের প্রশিক্ষণ শেষে সেবিকার পোশাক পরিধান করে এই পবিত্র পেশায় প্রবেশের চিহ্নস্বরূপ। প্রদীপ প্রজ্জ্বলন অনুষ্ঠানের মাধ্যমে আধুনিককালের নার্সিং পেশার প্রতিষ্ঠাতা ফ্লোরেন্স নাইটেঙ্গলকে শ্রদ্ধাজ্ঞাপন করা হয়। মেজর জেনারেল সঞ্জয় কাপুর তাঁর ভাষণে নবনিযুক্ত নার্সিং অফিসারদের “সহানুভূতির সাথে সেবা”র শপথ মনে রেখে মিলিটারি নার্সিং সেবার উচ্চমান বজায় রাখতে নিজেদের নিয়োজিত করতে আহ্বান করেন। বিশ্ববিদ্যালয়ের ফাইনাল ইয়ারের পরীক্ষায় লেফটেন্যান্ট রোমিন আব্রাহাম সর্বোচ্চ নম্বর পেয়েছেন।
SC/DM
(Visitor Counter : 60
প্রতিরক্ষামন্ত্রক
২২ থেকে ২৪ অক্টোবর নৌবাহিনীর কম্যান্ডারদের সম্মেলন
নয়াদিল্লি, ২১ অক্টোবর, ২০১৯
নৌবাহিনীর কম্যান্ডারদের চলতি বছরের দ্বিতীয় সম্মেলন নতুন দিল্লীতে আগামীকাল ২২ তারিখ থেকে ২৪ তারিখ পর্যন্ত অনুষ্ঠিত হবে। এই সম্মেলনে বাহিনীর গৃহীত বিভিন্ন নীতির পর্যালোচনা এবং নতুন নতুন নীতি প্রণয়নের বিষয়ে আলোচনা হবে। তিন দিনের এই সম্মেলনে নৌবাহিনীর প্রধান- চিফ অফ দ্য ন্যাভেল স্টাফ বাহিনীর অন্যান্য কর্মকর্তাদের সঙ্গে বিগত ছ’মাসে যেসব সিদ্ধান্ত নেওয়া হয়েছিল, সেগুলির পর্যালোচনা করবেন এবং ভবিষ্যৎ কর্মপন্হার রূপরেখা তৈরি করবেন।
প্রতিরক্ষামন্ত্রী, নৌবাহিনীর কম্যান্ডারদের সঙ্গে প্রথম দিন মত-বিনিময় করবেন। দেশের আর্থিক বিকাশের লক্ষ্যে সামুদ্র পথে ব্যবসা-বাণিজ্যের নিরাপত্তা সুনিশ্চিত করতে বিভিন্ন আন্তঃমন্ত্রক উদ্যোগের বিষয় নিয়ে তিনি শীর্ষ সরকারি আধিকারিকদের সঙ্গে আলোচনা করবেন।
নৌবাহিনীকে আরও দক্ষ করে তোলার লক্ষ্যে এই সম্মেলনে নিরাপত্তা সংক্রান্ত বিভিন্ন পদক্ষেপ নিয়ে আলোচনা করা হবে। নৌবাহিনীর কার্যকলাপের দক্ষতা বৃদ্ধি, ব্যবস্হাপনা সহ রক্ষণাবেক্ষণ এবং অন্যান্য দৈনন্দিন বিষয়গুলি নিয়ে আলাপ-আলোচনা হবে।
ভবিষ্যতে তিন বাহিনীর একযোগে কাজ করার লক্ষ্যে জাতীয় নিরাপত্তা উপদেষ্টা, সেনাবাহিনী ও বায়ুসেনার প্রধানদের মধ্যে আলাপ-আলোচনা করা হবে। মেক ইন ইন্ডিয়া কর্মসূচিকে বাস্তবায়নের লক্ষ্যে নৌবাহিনীর নানা প্রকল্পে দেশীয় প্রযুক্তি ব্যবহারের ওপর গুরুত্ব দেওয়া হবে।
সম্মেলনে, এই অঞ্চলে বর্তমান পরিস্হিতর পর্যালোচনা ছাড়াও, সকলের জন্য নিরাপত্তা এবং বিকাশের লক্ষ্যে ‘সাগর’ কর্মসূচি রূপায়ণের বিষয় নিয়েও আলোচনা হবে।
CG/CB/NS
(Visitor Counter : 49
তথ্যওসম্প্রচারমন্ত্রক
তথ্য ও সম্প্রচার সচিব শ্রী অমিত খারে বললেন আইএফএফআই যুবসম্প্রদায় ও শিশুদের ঋদ্ধ করবে, শিক্ষিত করবে, আকর্ষিত করবে এবং চলচ্চিত্রের প্রতিও আকৃষ্ট করবে
নয়াদিল্লি, ২১ নভেম্বর, ২০১৯
IFFI@50-র প্রতি শিশু ও যুবসমাজ আকৃষ্ট হবে। যেহেতু এই প্রদর্শনীতে তাঁরা অনেক কিছু চেষ্টা করে দেখতে পারবেন, অনেক কিছু জানতে পারবেন। এখানে চলচ্চিত্র শিল্পের অনেক নতুন কারিগরি কুশলতা প্রদর্শিত হয়েছে। আজ এই প্রদর্শনীর উদ্বোধন করে একথা জানিয়েছেন তথ্য ও সম্প্রচার সচিব শ্রী অমিত খারে। এর আয়োজন করেছে তথ্য ও সম্প্রচার মন্ত্রকের অধীন ব্যুরো অফ আউটরিচ অ্যান্ড কমিউনিকেশন।
শ্রী খারে আরও জানান, এই প্রদর্শনীর মূল লক্ষ্য চলচ্চিত্রের প্রতি যুবসমাজকে আকৃষ্ট করা। গত বছর এই শিল্পের বৃদ্ধির হার ছিল ১৩.৫ শতাংশ। চলচ্চিত্র বাজার এবং চলচ্চিত্র উৎসবের সঙ্গে সঙ্গে এই প্রদর্শনীও যুবসমাজ এবং প্রতিনিধিদের কাছে আকর্ষণের কেন্দ্রবিন্দু হয়ে উঠবে।
ইন্টার্যাক্টিভ ডিজিটাল মাধ্যমে চলচ্চিত্রের ইতিহাস জানা যাবে প্রদর্শনীতে। ৫০-৬০-এর দশক থেকে ২০১০ পর্যন্ত চলচ্চিত্রের যাত্রাপথের বিভিন্ন স্তর পরিক্রমা করা যাবে। ২১ থেকে ২৮ নভেম্বর সকলের জন্য এই প্রদর্শনী খোলা থাকবে সকাল ১০টা থেকে রাত ৮টা পর্যন্ত কলা অ্যাকাডেমির কাছে দরিয়া সঙ্গমে।
আইএফএফআই-এর সুবর্ণ জয়ন্তী বর্ষ উপলক্ষে ‘IFFI@50’ শিরোনামে এই প্রদর্শনীটি ১৯৫২ থেকে আইএফএফআই-এর যাত্রাপথের প্রতি শ্রদ্ধার্ঘ্য। এই প্রদর্শনীর লক্ষ্য, কিভাবে আইএফএফআই ভারতীয় সিনেমাকে বিশ্বের কাছে তুলে ধরতে সাহায্য করেছে এবং ভারতকে একটি প্ল্যাটফর্ম হিসেবে তুলে ধরতে পেরেছে যেখানে সারা বিশ্বের সিনেমা প্রদর্শিত হতে পারে।
এই প্রদর্শনীতে দর্শকরা নানা প্রদর্শের মাধ্যমে ভারতীয় সিনেমার বিবর্তন চাক্ষুষ করতে পারবেন। এছাড়াও, নানা উচ্চ প্রযুক্তির বিজ্ঞান, কারিগরি, উপকরণ ও যন্ত্রপাতি রাখা হয়েছে প্রদর্শনীতে যার দ্বারা দর্শকরা ছবি তৈরির কলাকৌশল এবং সমাজের ওপর ছবির প্রভাব সম্পর্কে বিস্তারিত জানতে পারবেন।
প্রদর্শনীর পাশাপাশি আয়োজিত হচ্ছে ফিল্ম ক্যুইজ, স্বচ্ছ ভারত, একবার ব্যবহারযোগ্য প্লাস্টিক বর্জন, ‘এক ভারত শ্রেষ্ঠ ভারত’ ইত্যাদির মতো সরকারি নানা উদ্যোগ নিয়ে স্বল্পদৈর্ঘ্যের ছবি নির্মাণ এবং ছোটদের জন্য অঙ্কন প্রতিযোগিতা ইত্যাদি। ১৯১৩-র প্রথম চলচ্চিত্র থেকে আজকের দিন পর্যন্ত সব ছবির সম্পর্কে তথ্য পাওয়া যাবে এখানে। প্রদর্শনীর উদ্বোধনী অনুষ্ঠানে উপস্থিত ছিলেন শ্রী রাহুল রাওয়াইল, শ্রী সুভাষ ঘাই-এর মতো বিশিষ্ট চলচ্চিত্র নির্মাতা।
SSS/AP/DM
(Visitor Counter : 52
সারওরসায়নমন্ত্রক
৬০০ প্রধানমন্ত্রী কিষাণ সমৃদ্ধি কেন্দ্র কৃষকদেরকে আরও সুবিধা যোগাবে
নয়াদিল্লি, ২০ অক্টোবর ২০২২
প্রধানমন্ত্রী কিষাণ সমৃদ্ধি কেন্দ্রের অধীন জেলাস্তরে অবস্থিত ৬০০টি খুচরো দোকান পুনর্গঠিত করা হচ্ছে যাতে কৃষকদের কৃষির যোগান ও পরিষেবার সুযোগ আরও বৃদ্ধি পাবে। ‘পিএম কিষাণ সম্মেলন’ উপলক্ষে প্রধানমন্ত্রী এই কেন্দ্রগুলির উদ্বোধন করেন। এই কেন্দ্রগুলির পরিষ্কার-পরিচ্ছন্নতা ও কৃষকদের অধিক সুযোগ-সুবিধা প্রদান দ্বিতীয় স্বচ্ছতা অভিযানের সাফল্যের একটি উদাহরণ হয়ে দাঁড়িয়েছে। সার দপ্তরের উদ্যোগে দ্বিতীয় পর্যায়ের বিশেষ অভিযানের অঙ্গ হিসেবে দেশজুড়ে ৬০০টি প্রধানমন্ত্রী কিষাণ সমৃদ্ধি কেন্দ্রের সূচনা করা হয়েছে।
সার দপ্তরের দ্বিতীয় দফার বিশেষ অভিযানে অন্য যে সমস্ত উদ্যোগ হাতে নিয়েছে এটা তার অতিরিক্ত। সার দপ্তরের সদর কার্যালয় এবং এর অধীনস্থ রাষ্ট্রায়ত্ত সংস্থা থেকে ১৩টি এলাকাকে চিহ্নিত করা হয়েছে যেগুলি দপ্তরের প্রশাসনিক নিয়ন্ত্রণাধীনে রয়েছে। ই-ফাইল সহ পুরনো ফাইলগুলি ঝাড়াই-বাছাই করে সেগুলির ডিজিটাইজেশন, কাগজের সংখ্যা কমিয়ে আনা, ই-বর্জ্য ব্যবস্থাপনা ইত্যাদির মাধ্যমে দক্ষতা এবং পরিধির সম্প্রসারণ ঘটানোই এর উদ্দেশ্য। এসসিএইপিএম পোর্টালে নিয়মিত ভিত্তিতে সাম্প্রতিক তথ্য পাওয়া যাবে।
PG/AB/DM
(Visitor Counter : 66
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য ও পরিবার কল্যাণ মন্ত্রক গর্ভধারণের আগে বা পরে ভ্রূণের লিঙ্গ নির্ধারণ সংক্রান্ত পিসি ও পিএনডিটি আইন স্থগিত করেনি
নতুন দিল্লি, ৯ এপ্রিল, ২০২০
১৯৯৪ এর পিসি ও পিএনডিটি  আইন স্বাস্থ্য ও পরিবার কল্যাণ মন্ত্রক স্থগিত রেখেছে বলে এক শ্রেনীর সংবাদমাধ্যমে প্রকাশিত হয়েছে।
মন্ত্রক স্পষ্টভাবে জানিয়েছে যে গর্ভধারণের আগে বা পরে ভ্রূণের লিঙ্গ নির্ধারণ সংক্রান্ত আইন পিসি ও পিএনডিটি স্থগিত করা হয়নি।
বিশ্বব্যাপী কোভিড ১৯ মহামারীজনিত কারণে চলা লকডাউনের পরিপ্রেক্ষিতেস্বাস্থ্য মন্ত্রক ১৯৯৬ এর পিসি ও পিএনডিটি আইনের কিছু নিয়মকানুন স্থগিত / সাময়িক স্থগিত রাখার জন্য গত ৪ এপ্রিল একটি বিজ্ঞপ্তি জারি করে। ডায়াগনস্টিকস কেন্দ্রগুলির এইসময়ে রেজিস্ট্রেশন নবীকরনের সময়সীমা থাকলে, সেক্ষেত্রে মাসের পঞ্চম দিনের মধ্যে তাদের রিপোর্ট জমা দেওয়া এবং রাজ্য / কেন্দ্রশাসিত অঞ্চলগুলির দ্বারা ত্রৈমাসিক অগ্রগতি প্রতিবেদন  জমা দেওয়া সম্পর্কিত ক্ষেত্রে নিয়মকানুন গুলির কথা বলা হয়েছে।
এই আইনের আওতায় প্রতিটি আল্ট্রাসাউন্ড ক্লিনিক, জেনেটিক কাউন্সেলিং সেন্টার, জেনেটিক ল্যাবরেটরি, জেনেটিক ক্লিনিক্যাল ইমেজিং সেন্টারকে প্রতিদিনের ভিত্তিতে বাধ্যতামূলকভাবে সমস্ত রেকর্ড বজায় রাখতে হবে বলে আবারও উল্লেখ করা হয়েছে। এটি কেবলমাত্র উপযুক্ত কর্তৃপক্ষের কাছে জমা দেওয়ার সময়সীমা, যা ৩০ জুন, ২০২০ পর্যন্ত বাড়ানো হয়েছে। পিসি ও পিএনডিটি আইনের নিয়মকানুনে  কোনও ছাড় দেওয়া হয়নি।
সমস্ত রেকর্ড বাধ্যতামূলক এবং নিয়ম অনুসারে সংরক্ষণ করতে হবে এবং উল্লিখিত বিজ্ঞপ্তি কোনওভাবেই পিসি ও পিএনডিটি আইন ও নিয়মকানুনের কঠোর বাস্তবায়নের প্রয়োজনীয়তার উপর প্রভাব ফেলবে না।
(CG/TG
কৃষিমন্ত্রক
জি-২০ গোষ্ঠী ভুক্ত দেশগুলির কৃষি মন্ত্রীদের ভার্চুয়াল বৈঠকে যোগ দিয়েছেন কেন্দ্রীয় কৃষি ও কৃষক কল্যাণ মন্ত্রী
নতুন দিল্লি, ১৮ সেপ্টেম্বর, ২০২১
ইতালির সভাপতিত্বে আয়োজিত জি-২০ গোষ্ঠী ভুক্ত দেশগুলির কৃষি মন্ত্রীদের ভার্চুয়াল বৈঠকে আজ যোগ দিয়েছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমার।"সুস্থায়ী আর্থিক উন্নয়নের পিছনে চালিকা শক্তি হল গবেষণা" শীর্ষক আলোচনায় কেন্দ্রীয় কৃষি ও কৃষক কল্যাণ মন্ত্রী বলেছেন, খাদ্য নিরাপত্তার সমস্যা মোকাবিলা, কৃষক ও কৃষি কাজের সঙ্গে যুক্ত ব্যক্তিদের আয় বৃদ্ধি এবং সাধারণ মানুষের জীবিকার সংস্থানে প্রাকৃতিক সম্পদের ব্যবহারের ক্ষেত্রে কৃষি গবেষণা গুরুত্বপূর্ণ ভূমিকা পালন করেছে।খাদ্য নিরাপত্তার- সুযোগ ও সুবিধা গ্রহণ এবং সুনিশ্চিতকরণের বিষয়ে গবেষণা উল্লেখযোগ্য অবদান রাখেছে।
কেন্দ্রীয় মন্ত্রী শ্রী তোমার বলেছেন যে ভারতে কৃষি গবেষণা দেশকে খাদ্য আমদানিকারক থেকে রপ্তানিকারক হিসেবে রূপান্তরিত করতে একটি বড় ভূমিকা পালন করেছে। সমন্বিত গবেষণার প্রয়াস মাটির উৎপাদনশীলতা বৃদ্ধি,জল সঞ্চয়ের ব্যবস্থাপনা সম্প্রসারণ, দক্ষতার উন্নতির জন্য কৌশল বিকাশে সাহায্য করেছে। প্রযুক্তিগত অগ্রগতি মানব সভ্যতার সম্মুখীন হওয়া সমস্যাগুলির সমাধানের চাবিকাঠি বলেও মন্তব্য করেন তিনি। ৩০৮ মিলিয়ন টন খাদ্যশস্যের বার্ষিক উৎপাদনের সঙ্গে, ভারত আজ কেবল খাদ্য নিরাপত্তা সুনিশ্চিত করার ক্ষেত্রেই নয় বরং অন্যান্য দেশের খাদ্যের চাহিদাও পূরণ করে চলেছে। বিজ্ঞানীদের দক্ষ গবেষণার ফলে ভারত কৃষি উৎপাদনের ক্ষেত্রে বিপ্লব এনেছে বলেও তিনি জানান। 'তৈলবীজের প্রযুক্তি মিশন' ১০ বছরে তৈলবীজের উৎপাদন দ্বিগুণ করেছে। নতুন জাতের বীজের সাহায্যে চাষ করায় ভারত সাম্প্রতিক সময়ে ডাল উৎপাদনে ব্যাপক অগ্রগতি লাভ করেছে।
কৃষিমন্ত্রী ব্যাখ্যা করে জানান যে ২০৩০-৩১ সালের মধ্যেই ভারতের জনসংখ্যা ১৫০ কোটি ছাড়িয়ে যেতে পারে। তখন দেশে খাদ্যশস্যের চাহিদা প্রায় ৩৫০ মিলিয়ন টন হতে পারে। একইভাবে ভোজ্য তেল, দুধ ও দুধজাত দ্রব্য, মাংস, ডিম, মাছ, সব্জি, ফল এবং চিনির চাহিদা উল্লেখযোগ্যভাবে বৃদ্ধি পাবে। কিন্তু এর পাশাপাশি সীমিত প্রাকৃতিক সম্পদ এবং জলবায়ু পরিবর্তনের সমস্যাও রয়েছে।তাই বর্ধিত চাহিদা পূরণের কৌশল উৎপাদনশীলতা এবং কৃষকদের আয় বৃদ্ধির সঙ্গে প্রাসঙ্গিক হতে হবে।একবিংশ শতাব্দীতে জলবায়ু পরিবর্তন রোধ করে খাদ্য নিরাপত্তার লক্ষ্য অর্জনে এগিয়ে যেতে হবে বলেও কৃষি মন্ত্রী জানান।
শ্রী তোমার বলেন, দেশকে স্বনির্ভর করে তোলার জন্য ভূ-অর্থনীতি, ডিজিটাল কৃষি, জলবায়ু-স্মার্ট প্রযুক্তি ও পদ্ধতি, জলের যথাযথ ব্যবহারের সরঞ্জাম, উচ্চ ফলনশীল ও জৈব-বান্ধব কৃষিকাজের বিকাশ এবং কৃষি গবেষণায় সমন্বিত প্রয়াস অব্যাহত রাখতে হবে। এ দিনের ভার্চুয়াল বৈঠকে শ্রী তোমার ছাড়াও ভারতীয় প্রতিনিধিদলে কেন্দ্রীয় কৃষি ও কৃষক কল্যাণ মন্ত্রকের একাধিক আধিকারিক উপস্থিত ছিলেন।
CG/SS
(Visitor Counter : 132